Carrozza Eurofima

La carrozza Eurofima a l'è 'na carrozza passegee finanziaa de l'Eurofima e doperaa di ferrovij nazionai italiann (FS), todesch (DB), belga (SNCB), franzes (SNCF), austriegh (ÖBB) e svizzer (FFS).

 Storia 
Eren pensaa per el traffegh a longa percorrenza per sostituì i vegg UIC-X in di treni internazionai pussee de prestisg, degià che la pupart di treni che eren mìnga TransEuropeExpress eren faa cont di vegg carrozz ordinari.

In del 1972 el consorzi Eurofima el definiss on noeuv standard, con pussee confort e 'na velocità mìnima de 200 km/h.

 Costruzion 
Eren faa su in azzal e lamera cont di finitur in veder-resina, tecnega poeu approfondida in di carrozz UIC-Z1.

Ògni carrozza la pò ospità in prima class 54 passegee in 9 scompartiment o 66 in segonda class in 11 scompartiment, pussee 18 strapontitt.

Gh'even anca i port a fir con la cassa a tegnuda ermetega, che la rendeva la carrozza pussee aerodinamega e la proteggeva i personn a bord di ond de pression in di tunnel.

Gh'even in principi ona livrea naranz cont di strisc gris, foeura che per la Germania, indova che eren in part coloraa TEE, e in Franza, indova che gh'even la livrea Corail. Incoeu hinn per la pupart cont i color nazionai.

 Division 
Ferrovij Federai Austriegh: 25 de prima class e 75 de segonda class
Ferrovij Todesch: 100 de prima class
Ferrovij del Stat italian: 30 de prima class e 70 de segonda class
Società Nazionala di Ferrovij Franzes: 100 de prima class
Società Nazionala di Ferrovij Belga: 20 de prima class e 60 de segonda class
Ferrovij Federai Svizzer: 20 de prima class 
 Bibliografia 
Giuseppe Romolo Corazza, 500 carrozze "standard" per sei reti dell'Europa, in Ingegneria Ferroviaria, 29 (1974), n. 4, pp. 54–59

 Alter progett 

Eurofima
Eurofima
Eurofima
Eurofima
Eurofima
Eurofima